open-index/open-wikipedia-markdown huggingface dataset:
Xoán Eiriz

**Xoán Eiriz López**, nado na Coruña o 15 de setembro de 1956 e finado na mesma cidade o 10 de maio de 2025, foi un cantante, compositor e profesor de música galego.

## Traxectoria 
A súa traxectoria musical estivomarcada polo seu compromiso coa lingua galega, bebendo na música popular para desde eses rexistros achegala ó pop, sen perder a raíz do folk de tradición galega.
 
Xoán Eiriz comezou a súa traxectoria no ano 1988, con cancións que van desde a música popular galega a composicións e adaptacións propias, tendo sempre presentes ós poetas como Rosalía de Castro, Álvaro Cunqueiro, Manuel Curros Enríquez, Celso Emilio Ferreiro, Eduardo Pondal, Fermín Bouza Brey, Manuel María, Andrés Dobarro, Luís Álvarez Pousa, Prudencio Romo, Xosé L. Rivas Cruz, Xosé Díaz Jácome, Xosé Manuel Lueiro, Ricardo Ceratto, Martín Codax, Mendiño, Pero Meogo, Sancho I O Vello; a poetas contemporáneos como Toño Núñez e Suso Díaz, dos que publicou discos cos seus poemas, sen esquecer a Federico García Lorca.
 
Na súa teima por achegar á lingua galega cancións da música internacional adaptou pezas en castelán de Agustín Lara, Carlos Cano, Manuel Alejandro, Carlos Gardel, Cesar Portillo, Ariel Ramírez e Félix Luna, Leonardo Schultz, Leonardo Favio; do italiano Jimmy Fontana; do francés: Jacques Brel, M. Sardou, Albinoni, Lara Fabian; do inglés: Leonard Cohen, Johnny Christopher e Mark James e Wayne Carson, Claude François e Jacques Revaux (autores do famoso *My Way*) que cantou en galego como *Ao meu xeito*; sen esquecer a música portuguesa e brasileira interpretando adaptacións de Amalia Rodrigues e Roberto Carlos.

## Vida persoal
Estivo casado con Amelia Benítez Álvarez, e foron pais de Manuel e Paula Eiriz Benítez.

## Discografía
dereita|miniatura|Necrolóxica en *La Voz de Galicia*.

* *Sentimientos* (1988)
* *Amiga, amada* (1990)
* *Xoán Eiriz* (1992)
* *Na miña fala* (1992)
* *Eu voute amar* (1993)
* *Azul* (1996)
* *Amores Ei* (1998)
* *Lelías* (1999)
* *30 anos e unha canción de amor* (2012)
* *Dende as cordas do meu corazón* (2014)
* *Verbas no vento* (2016)
* *Máis sentimentos* (2018)
* *Poemas de amor en outono*, do libro homónimo de Toño Núñez (2020)
* *Amada Rosalía*, poemas do libro homónimo de Suso Díaz (2021)

## Notas 
### Ligazóns externas 
* Galegos
* Música en galego
* Canle en YouTube
Distrito de Serere

O **distrito de Serere** é un distrito da Rexión Leste de Uganda, nomeado así pola súa poboación capital, Serere. Naceu como distrito no 2010, sendo anteriormente parte do distrito de Soroti.

Limita co distrito de Soroti polo norte, co distrito de Ngora polo leste, co distrito de Pallisa, o distrito de Kaliro e o distrito de Buyende polo sur, co distrito de Kaberamaido polo oeste. Forma parte da subrexión de Teso, no que se atopan os grupos étnicos de iteso e kumam.

Segundo o censo do ano 2002, tiña unha poboación estimada de 104.398 habitantes.

## Notas
Distrito de Sironko

O **distrito de Sironko** é un distrito da Rexión Leste de Uganda, nomeado así pola súa poboación principal, Sironko. Foi creado como tal no ano 2000 e anteriormente formaba parte do distrito de Mbale.

Limita co distrito de Bulambuli polo norte, co distrito de Kapchorwa e co distrito de Kween polo nordeste, coa República de Kenya polo leste, co distrito de Bududa polo sueste, co distrito de Mbale polo suroeste e co distrito de Bukedea polo oeste.

Segundo o censo do ano 2002 tiña unha poboación estimada de 291.900 habitantes. A maioría da xente do distrito pertence ao grupo étnico bagisu e o lugisu é a lingua máis empregada.

Ten unha área total de 1.091&nbsp;km2 e ten unha altitude sobre o nivel do mar que vai desde os 1.299 m até os 1.524 m.
Sironko é a maior poboación do distrito. Outros centros importantes son Mafuni, Nakaloke, Mutufu e Budadiri.

A principal actividade económica do distrito é a agricultura.

Parte do Parque Nacional do monte Elgon atópase dentro do distrito.

## Condados 
O distrito divídese en dous condados: Budadiri e Bulambuli, así como en dúas municipalidades: Sironko e Budadiri. Ambos condados pódense debullar logo en 18 subcondados:

## Notas 
## Véxase tamén 
### Ligazóns externas 
* Páxina do Distrito de Uganda
Distrito de Soroti

O **distrito de Soroti** é un distrito da Rexión Leste de Uganda, nomeado así pola súa principal poboación, Soroti.

Limita co distrito de Amuria polo norte, co distrito de Katakwi polo leste, co distrito de Ngora polo sueste, co distrito de Serere polo sur, e co distrito de Kaberamaido polo oeste. Forma parte da subrexión de Teso, que é lar das etnias iteso e kumam.

Segundo o censo do ano 2002 tiña unha poboación estimada de 193.300 persoas.

O distrito ten uns niveis de pobreza dos máis altos do estado. En febreiro de 2009, estimábase que o 53% da poboación vivía con menos dun dólar ao día.

A principal actividade económica do distrito é a agricultura.

## Notas 
## Véxase tamén 
### Ligazóns externas 
* Información sobre o Distrito Soroti
Red Bull RB8

O **Red Bull RB8** é un coche de carreiras de Fórmula Un deseñado por Adrian Newey para Red Bull Racing para competir no campionato de Fórmula Un de . Será o sexto coche, deseñado por Adrian Newey para o equipo. O coche será pilotado polo actual Campión do Mundo de Pilotos Sebastian Vettel, e Mark Webber, co expiloto de Toro Rosso Sébastien Buemi no rol de piloto de probas. O coche espérase que sexa presentado o 6 de febreiro..

Informouse de que Red Bull Racing non ten ningunha présa en copiar o sistema de altura da carrocería desenvolvido por Lotus no deseño do RB8. O director do equipo Christian Horner declarou que "as cousas teñen que traballarse como un paquete e non como compoñentes individuais".

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

 Tempada en curso.
 Pilotos que non terminaron o Gran Premio, pero se clasificaron ao completar máis do 90% da distancia de carreira.

## Notas 
## Ligazóns externas
Pobo zhuang

Os **zhuang** (en chinés tradicional: 壯族; en chinés simplificado: 壮族; en pinyin: *Zhuàng zú*) son unha nación na China e o segundo maior grupo étnico da República Popular da China. Os zhuang constitúen o 1.30% da poboación do país (2000). O seu nome deriva da dinastía Song.

## Demografía
Calcúlase que en 1950 eran uns 8.000.000 individuos. En 1980 eran 13.000.000, en 2000 uns 16.187.163, dos cales 14.207.143 vivían en Guangxi, 1.144.021 en Yunnan e 570.200 en Guangdong. Cara a 2010 había un total de 18.540.000 zhuangs, dos cales 16.200.000 vivían en Guangxi, 1.500.000 en Yunnan e 7000.000 en Guangdong e outros estados.

## Notas 
## Véxase tamén
### Ligazóns externas 
*Zhuang en Yunnan .
miniatura|esquerda|Zhuang en Guangxi.
Distrito de Tororo

O **distrito de Tororo** é un distrito da Rexión Leste da Uganda, nomeado así pola súa poboación capital, Tororo.

Limita co distrito de Mbale polo norte, co distrito de Manafwa polo nordeste, coa República de Kenya polo leste, co distrito de Busia polo sur, co distrito de Bugiri polo suroeste e co distrito de Butalejat polo noroeste.
Segundo o censo do ano 2002, o distrito tiña unha poboación estimada de 398.600 persoas.

Hai un gran variedade de etnias, como son os jopadhola, os iteso, os samia, os bagwere e os banyoli. As linguas que se empregan están correlacionadas coas etnias, e así existen as linguas dhopadhola, lusamia, ateso, lugwere e lunyoli. Nos centros urbanos, o inglés, o suahili e o luganda son as linguas habituais.

A agricultura é o piar económico do distrito, e a maioría do que se produce nel é consumido no mesmo.

## Notas 
## Véxase tamén 
### Ligazóns externas 
* Programa de Desenvolvemento Rural de Orfos de Uganda (con base en Tororo) 
* Páxina do Hospital de Tororo
Turistas (filme)

***Turistas*** é un filme estadounidense dirixido por John Stockwell que se estreou no 2006.

## Sinopse 
Tras un grave accidente de autobús, un grupo de turistas norteamericanos e australianos atópanse sen medio de transporte nunha afastada vila costeira do Brasil. Alí en seguida fan amizade coa xente do lugar e montan unha festa, pero á mañá seguinte descobren que os nativos non eran tan hospitalarios como semellaban, e que as paradisíacas praias de area branca e as xunglas exuberantes agochan un segredo escuro.

## Personaxes 
* Josh Duhamel como Alex
* Melissa George como Prue
* Olivia Wilde como Bea
* Desmond Askew como Finn
* Beau Garrett como Amy
* Max Brown como Liam
* Agles Steib como Kiko
* Miguel Lunardi como Zamora
* Jorge Só como Condutor de autobús
* Cristiani Aparecida como nativa
* Lucy Ramos como Arolea
* Andréa Leal como Camila
* Diego Santiago como Jacaré
* Marcão como Ranan
* Miguelito Acosta como Jamoru

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Kalpana-1

**Kalpana 1**, inicialmente denominado **METSAT 1**, e chamado así en honor ó astronauta indio Kalpana Chawla falecido no accidente do transbordador espacial Columbia de febreiro de 2003, é un satélite meteorolóxico da ISRO (Organización India para a Investigación Espacial) lanzado o 12 de setembro de 2002 mediante un foguete PSLV.

## Características 
Kalpana 1 é un satélite adicado á observación meteorolóxica situado nunha órbita xeoestacionaria. Está estabilizado nos tres eixos e alimentado mediante paneis solares que producen unha potencia de ata 550 vatios. O satélite fai observacións no visible e no infravermello para obter imaxes da cobertura nubosa, do vapor de auga e a temperatura.

## Instrumentos 
* VHRR (Very High Resolution Radiometer): radiómetro que rexistra imaxes en tres bandas, unha visible, outra infravermella térmica e a última na banda infravermella do vapor de auga, cunha resolución de 2x2 km.
* DRT (Data Relay Transponder): transpondedor que recolle datos de estacións meteorolóxicas terrestres, tanto fixas como móbiles.

## Notas 
## Véxase tamén 
### Ligazóns externas 
* Kalpana-1 na páxina da ISRO
Péptido intermedio similar á corticotropina

Orixe do CLIP

**Proopiomelanocortina**

&nbsp;
&nbsp;
&nbsp;

γ-MSH
ACTH
β-lipotropina

&nbsp;
&nbsp;

&nbsp;
α-MSH
**CLIP**

&nbsp;
&nbsp;

O **péptido intermedio similar á corticotropina** (**CLIP**) ou **péptido do lóbulo intermedio similar á corticotropina** , tamén chamado **fragmento 18-39 da hormona adrenocorticotropa** (ou **ACTH(18-39)**), é un neuropéptido natural endóxeno orixinado no metabolismo da hormona adrenocorticotropa. Encóntrase principalmente no lóbulo intermedio da hipófise e no núcleo arqueado do hipotálamo basal.

Consta de 22 aminoácidos (coincidentes co fragmento N-terminal da ACTH) e a súa secuencia é:

Arg-Pro-Val-Lys-Val-Tyr-Pro-Asn-Gly-Ala-Glu-Asp-Glu-Ser-Ala-Glu-Ala-Phe-Pro-Leu-Glu-Phe .

O CLIP xérase como un produto resultante da rotura proteolítica da hormona adrenocorticotropa (ACTH), a cal, á súa vez, é o produto da rotura da proopiomelanocortina (POMC). Aínda que o CLIP non parece exercer ningunha función importante no corpo, presenta algunhas actividades biolóxicas, especialmente de tipo neurolóxico.

## Notas 
## Véxase tamén 
### Outros artigos 
* Hormona adrenocorticotropa (ACTH)
* Proopiomelanocortina (POMC)

### Ligazóns externas 
* MeshName - Corticotropin-Like+Intermediate+Lobe+Peptide http://www.nlm.nih.gov/cgi/mesh/2011/MB_cgi?mode=&term=Corticotropin-Like+Intermediate+Lobe+Peptide
Elías Valiña

**Elías Valiña Sampedro**, coñecido como **O cura do Cebreiro**, nado en Lier (Sarria) o 2 de febreiro de 1929 e finado o 11 de decembro de 1989, foi un sacerdote e escritor galego.

## Traxectoria 
Licenciado en Dereito Canónico pola Universidade Pontificia de Comillas en 1959 e doutorado na Universidade Pontificia de Salamanca en 1965. Foi párroco do Cebreiro dende 1959, propulsou a restauración do poboado do Cebreiro, rematada en 1971 coa inauguración do Museo Etnográfico. Foi un estudoso do Camiño de Santiago que sinalizou coas frechas amarelas o traxecto desde Francia e, en Galicia recuperou tramos perdidos e promoveu a creación do *Boletín del Camino de Santiago*. 

Dirixiu o *Inventario artístico de Lugo y su provincia* (1975) e o *Inventario del patrimonio arquitectónico de la provincia de Lugo* (1980-1983).

## Obras 
* *El Camino de Santiago: estudo histórico-jurídico*, 1971 (Premio Antonio de Nebrija 1967).
* *Catálogo de los archivos parroquiales de la diócesis de Lugo* (Premio José María Cuadrado, CSIC).
* *El Camino de Santiago. Guía del peregrino*, 1985.

## Notas 
## Véxase tamén 
### Bibliografía 
* 
* 
Documentais

*Elías Valiña. O inventor das frechas amarelas* (2022). Documental de Aser Álvarez. 34 min. A historia vital de Elías Valiña Sampedro, o cura do Cebreiro, principal responsable do rexurdimento dos Camiños de Santiago no Século XX e inventor das características frechas amarelas que o sinalizan.
AC-10

A **AC-10** é unha estrada nacional urbana da cidade da Coruña. Ten unha lonxitude duns 1,670&nbsp;km dos que os 840 primeiros metros son de vía convencional e os 830 restantes multicarril. Conecta o porto da Coruña coa AC-11 e coa AC-12.

Unha parte da vía recibe o nome de rolda de Camilo José Cela.

## Saídas
## Notas
AC-11

dereita|miniatura|Fito no inicio da avenida en Pedralonga.
dereita|miniatura|Fito quilométrico da N-550 e sinal quilométrico da AC-11.

A **AC-11**, que recibe o nome de **avenida de Alfonso Molina** en homenaxe e memoria de quen foi alcalde da cidade de 1947 ata 1958, é unha autovía urbana da cidade da Coruña. É o principal acceso ao centro da Coruña, entrando polo sur desde a AP-9.

É unha prolongación da N-VI dende o seu cruzamento coa AC-12 ao sueste da cidade xunto á ponte da Pasaxe. A ela conflúen a estrada N-550 e a autoestrada AP-9 xunto aos barrios de Palavea e Elviña. Ao entrar no casco urbano cruza a avenida de San Cristovo, a ronda de Outeiro, a praza de Catro Camiños até desembocar na avenida de Linares Rivas.

Ten unha lonxitude de 5,090 quilómetros, e un tráfico aproximado de 150&nbsp;000 vehículos ao día.

## Historia 
A AC-11, co nome de avenida da Vedra aparece por primeira vez no plan presentado por Ramiro Mariño, Juan Martínez Barbeito e Pablo Iglesias Atocha no concurso convocado polo Concello en 1940. O deseño foi logo recollido no Plan Cort (1945) e no plan xeral de 1948.

A avenida foi inaugurada en 1957 polo alcalde Alfonso Molina. O 26 de novembro de 1958, un día despois da morte de Molina, o concello acordou poñerlle o seu nome á avenida.

## Saídas 
## Notas 
## Véxase tamén
AC-12

A **AC-12**, ou **Avenida da Pasaxe**, é unha estrada urbana multicarril da área metropolitana da Coruña, consecuencia do desdobramento da N-6. Conecta o porto da Coruña co último tramo de estrada convencional da propia N-6 (km 586), no lugar do Carballo (San Pedro de Nós, Oleiros), tras 9,47 km.

## Tramos e denominacións 
### Avenida do Exército (A Coruña) 
Constitúe a prolongación natural da Avenida de Primo de Rivera desde o seu cruzamento coa Rúa Ramón y Cajal e a Estrada do Porto, até o Miradoiro dos Castros, a partir do cal pasa a se denominar **Avenida da Pasaxe**. Foi inaugurada o 19 de xullo de 1976 polo rei Xoán Carlos I.  
centro|miniatura|300x300px|Conxunto de vivendas ao pé da Avenida do Exército, co Parque de San Diego en primeiro plano.

### Avenida da Pasaxe (A Coruña) 
Parte do Miradoiro dos Castros, atravesando o barrio homónimo en dous niveis grazas a un falso túnel que permite o tránsito peonal polo nivel superior. Unha ponte salva o cruzamento coa liña férrea León - A Coruña e viaduto, a conexión coa estrada das Xubias máis a AC-10. Consitúe a principal vía de acceso aos distintos centros do CHUAC e conclúe na Ponte da Pasaxe (mudando a súa denominación por se adentrar no termo municipal de Oleiros). Previamente á ponte que salva a Ría do Burgo, converxe coa AC-11 e Avenida de Fonteculler. 
centro|miniatura|300x300px|Vista nocturna da Avenida da Pasaxe na altura da curva de Casabranca.
alt=|centro|miniatura|300x300px|A Ponte da Pasaxe une a Avenida da Pasaxe (A Coruña) coa das Mariñas (Oleiros).

### Avenida das Mariñas (Oleiros) e Rúa Curros Enríquez (Cambre) 
O tramo comprendido entre o cruzamento do Seixal e a AC-11 é unha variante da N-VI orixinal (hoxe denominada **Avenida de Fonteculler**, que provén do Temple). A súa denominación divídese entre a **Avenida das Mariñas** oleirense e a **Rúa Curros Enríquez**, xa en terras do Concello de Cambre.
[centro|miniatura|300x300px|Biblioteca municipal de [Perillo, Oleiros|Perillo, na Avenida das Mariñas.]] [centro|miniatura|300x300px|AC-12 polo [O Temple, Cambre|Temple, baixo o nome de Rúa Curros Enríquez.]]
## Saídas
## Notas 
## Véxase tamén 
### Bibliografía 
*
AC-14

A **AC-14** ou **Autovía de acceso á Coruña**, é unha autovía urbana da cidade da Coruña. Cunha lonxitude de preto de 10 quilómetros conecta a autovía A-6 á altura da parroquia de Sésamo en Culleredo coa avenida de Enrique Salgado Torres na zona das Lonzas, na Coruña.

A finalidade da súa construción foi a de descargar de tráfico a entrada e saída da cidade pola Avenida Alfonso Molina, proporcionando xunto coa autoestrada V-1.4 (tamén chamada Ronda do Deportivo da Coruña) a posibilidade de acceder e saír da cidade a través doutras avenidas. A dous quilómetros do seu fin en Lonzas, a AC-14 bifúrcase coa Ronda do Deportivo da Coruña coa que se pode entrar na cidade pola rúa Manuel Murguía ou pola Avenida de Arteixo. A AC-14 tamén ofrece a posibilidade de chegar á Avenida Alfonso Molina (AC-11) a través da súa última saída cara á Ronda de San Cristovo ou AC-10.

A autovía AC-14 permite ademais acceder ao aeroporto xa que conta no treito Ledoño-A Zapateira cun ramal de case 3 quilómetros, denominado AC-14AL que conduce directamente á terminal do Aeroporto de Alvedro, e permite posteriormente conectar coa estrada nacional N-550.

## Construción e inauguración 
O proxecto de construción da AC-14 ten a súa orixe nun acordo subscrito no ano 2000 entre os que daquela eran alcalde da Coruña Francisco Vázquez e Conselleiro de Ordenación do Territorio e Obras Públicas Xosé Cuíña. 
Habitualmente a obra foi coñecida no seu conxunto polo nome de Terceira Ronda, e finalmente se materializou na construción por parte do Ministerio de Fomento dunha autovía (AC-14) de acceso á cidade dende a A-6 até Lonzas, xunto coa construción por parte da Xunta de Galicia doutra autovía de circunvalación entre a AC-14 e a rotonda do Pavo Real, no cruzamento da rolda de Outeiro e a rúa de Manuel Murguía.

A primeira pedra dos dous treitos que conforman a AC-14 foi posta no ano 2006, sendo alcalde da Coruña Javier Losada, máis finalmente o tramo Lonzas-A Zapateira foi inaugurado en marzo de 2015, a falta de rematar un par de conexións, e sendo alcalde Carlos Negreira. O custo total conxunto da AC-14 e a V-1.4 foi de máis de 250 millóns de euros.

## Conexións da AC-14 
### Tramos "Lonzas - A Zapateira" e "A Zapateira - Ledoño" 
## Notas 
## Véxase tamén 
### Outros artigos 
* Autoestradas e autovías de Galicia
José Piñeiro González

**José Piñeiro González**, coñecido como **Aviador Piñeiro**, nado no lugar do Seixo, na parroquia de Franza, en Mugardos o 15 de decembro de 1878 e finado en Santiago de Compostela o 3 de febreiro de 1927, foi un aviador galego.

## Traxectoria 
thumb|left|José Piñeiro González, o primeiro aviador galego, na revista arxentina Fray Mocho do 9 de xaneiro de 1914.
Estudou para maquinista mercante e despois instalouse en Sanxenxo, onde seu pai era axudante de Mariña, e montou unha fábrica de gasosas.

En 1912 asistiu a unha exhibición de aviación do piloto francés Vedrines nas festas da Peregrina en Pontevedra, e decidiu vender a fábrica para marchar a Francia e formarse como piloto. Realizou as primeiras acrobacias en Ferrol o 6 de maio de 1913 durante a botadura do acoirazado Afonso XIII. Participou na construción do aeródromo de Baltar no que adoitaba voar. Convidado pola colectividade galega da Arxentina e Cuba, realizou voos acrobáticos nos que incluíu o salto da morte. En decembro de 1914 realizou o primeiro voo invertido (*looping the loop*) en Cuba. De volta en España, tomou parte en varios concursos ata a súa retirada en 1921. Realizou os seus voos acrobáticos cun avión de só 50 CV de potencia. Foi famosa a súa acrobacia denominada "O voo da gaivota", consistente en tocar cunha á o mar e volver levantar o voo. Con el voou Elisa Patiño Meléndez, considerada a primeira galega piloto.

En 1923 foi vivir a Santiago de Compostela, acompañando o seu fillo que estudaba na Escola Normal.

## Galería de imaxes 

Ficheiro:O Aviador Piñeiro.jpg|Monumento ao aviador Piñeiro.
Ficheiro:Estatua do aviador Piñeiro - Sanxenxo - Galiza.jpg|Estatua do aviador Piñeiro.
File:Rúa Aviador Piñeiro en Ferrol.jpg|Placa Rúa Aviador Piñeiro en Ferrol.

## Notas
## Véxase tamén 
### Ligazóns externas 
* Biografía  na Buxaina , revista dixital do Departamento de Ciencias do IES Francisco Asorey.
*Noticia en *La Voz de Galicia*
Carlos de Arce Robledo

**Carlos de Arce Robledo**, nado en Chantada o 3 de febreiro de 1932 e finado o 17 de decembro de 2006, foi un escritor e xornalista galego.

## Traxectoria 
Instalouse en Madrid onde traballou como xornalista: foi secretario de dirección do Semanario *Sipe*, redactor da revista *Rumbos*, e correspondente do diario *Pueblo*. En 1953 publicou o seu primeiro libro *La nieta del duque*. Estableceuse en Barcelona onde apareceu a maior parte da súa obra, ás veces asinando co pseudónimo **Paul Reader**. Foi finalista dos Premios Nadal, Ciudad de Barcelona e Elisenda de Moncada.

## Obras 
* *La nieta del duque*, 1953.
* *Camino de Leganés*, 1953 (farsa musical).
* *La ciudad desierta*, 1958 (novela).
* *Ramassage*, 1961 (novela).
* *Los Desgajados*, 1961 (novela).
* *Exploraciones famosas*, 1961 (asinada como Paul Reader).
* *Tribunal de la muerte*, 1963 (ensayo).
* *Lacras Sociales*, 1967 (asinada como Paul Reader).
* *Biografía de las pasiones*, 1967 (asinada como Paul Reader).
* *Por Europa en Auto Stop*, 1968.
* *Donde el amor cambia de nombre*, 1969 (novela).
* *La borrachera de los olvidados*, 1971 (novela).
* *El insaciable Eros*, 1971 (ensayo).
* *Grandeza y servidumbre de 20 Premios Planeta*, 1972 (antología).
* *Eros Blanco*, 1976.
* *Concierto para un silencio*, 1976 (novela).
* *Los generales de Franco*, 1984.
* *El Caminante*, 1991

## Véxase tamén 
### Ligazóns externas 
* Obituario en *El País*
Haddaway

**Haddaway**, nado como **Alexander Nestor Haddaway** en Port of Spain o 9 de xaneiro de 1965, é un creador de música house de Trinidad e Tobago.

## Traxectoria 
Fillo dun oceanógrafo holandés e unha enfermeira trinitense, creceu entre Europa e os Estados Unidos, e actualmente vive entre Kitzbühel (Austria) e Colonia (Alemaña).

O seu maior éxito foi "What is Love", que en 1993 se converteu nunha canción moi popular en Europa —chegou ao segundo posto no Reino Unido—, así como en América. Haddaway non tivo outro éxito como aquel, aínda que seguiu e segue producindo música.

## Discografía 
### Álbums 
* *Haddaway* (1993)
* *The Drive* (1995)
* ''Let's Do It Now* (1998)
* *All The Best His Greatest Hits* (1999)
* *My Face* (2001)
* *The Greatest Hits* (2002)
* *Love Makes* (2002)
* *What Is Love - The Greatest Hits* (2004)
* *Pop Splits* (2005)
* *Crucified'' (2008)

### Sinxelos 
* "What Is Love" (1993)
* "Life" (1993)
* "I Miss You" (1993)
* "Rock My Heart" (1994)
* "Fly Away" (1995)
* "Catch a Fire" (1995)
* "Lover Be Thy Name" (1995)
* "What About Me" (1997)
* "Who Do You Love" (1998)
* "You're Taking My Heart" (1998)
* "Deep" (2001)
* "Love Makes" (2002)
* "What Is Love Reloaded" (2003)
* "Spaceman" (2005)
* "Missionary Man" (2005)
* "Follow Me" (2007)
* "Something Good Is On Its Way" (2008)
* "You Gave Me Love" (2010)

## Notas
Amalia Pérez Otero

**Amalia Pérez Otero**, nada en Vigo o 6 de outubro de 1974, é unha psicopedagoga e escritora galega.

## Traxectoria 
Diplomada en Maxisterio na especialidade de Filoloxía pola Universidade de Vigo no 1995 e Licenciada en Psicopedagoxía pola Universidade da Coruña no 1998. Tras ter traballado como profesora en diversos centros de ensino, exerce, actualmente como mestra de Pedagoxía Terapéutica, desde o 1998.

Ten participado en diversos congresos e múltiples programas formativos sobre ensino, e desenvolve tamén actividades como contacontos e imparte cursos de formación do profesorado.

## Obras 
### Literatura infanto-xuvenil 
* *O pequeno Yared*, 2007, Nova Galicia.
* *O libro da Illa de Ons*, 2008, A Nosa Terra.
* *O libro da Illa de Tambo*, 2008, A Nosa Terra.
* *O libro das Illas Cíes*, 2008, A Nosa Terra.
* *Soños de algodón*, 2008, Nova Galicia.
* *Yared e a súa nova familia*, 2008, Nova Galicia.
* *O libro da Illa de Cortegada*, 2009, A Nosa Terra.
* *Yared e a escola*, 2009, Nova Galicia.
* *Yared visita ao dentista*, 2009, Nova Galicia.
* *O libro da Illa de San Simón*, 2010, A Nosa Terra.
* *A xanela*, 2010, Ir Indo.
* *Alba, a princesa das sete coroas*, 2011, Ir Indo.

### Obras colectivas 
* *Libro de actas do IX Congreso Internacional Galego-Portugués de Psicopedagoxía*, 2007, Universidade da Coruña/Universidade do Minho (Portugal).
* "Unha experiencia pedagóxica entre centros: A socialización como base da convivencia". *Saudiña* (Vigo), nº 15, 111-113. 2008.
* *Comunícome co mundo. Desenvolvemento da linguaxe* (2011)
* *Aprecio o mundo. Valores*
* *Móvome no mundo. Motricidade e movemento*

## Véxase tamén 
### Ligazóns externas 
* Ficha da autora en *Galegos*
* Ficha da autorana AELG
Xosé Rodríguez Ferrer

**Xosé Rodríguez Ferrer**, nado en Vilamartín de Valdeorras o 6 de xaneiro de 1946, é un escritor galego.

## Traxectoria 
Colabora co periódico *O Sil* do Barco de Valdeorras coa serie de relatos curtos *Historias da miña aldea*.

## Obras 
### Poesía 
* *Amencidas de Valdeorras*, 1995, Oriente Ediciones de Torre del Mar, Málaga.
* *No camiño*, 1998, edición do autor, Ponferrada.
* *Alén da paixón e dos soños*, 2002, Grupo Cupire Padesa, O Barco de Valdeorras.

### Literatura infanto-xuvenil 
* *Cantares primeiros (libro de poemas infantís)*, 2004, ANPA Xosé Manuel Folla Respino de Vilamartín/Xunta de Galicia.

### Narrativa 
* *Un cento e un epitafios*, 2012.

## Premios 
* Gañador do primeiro premio do concurso de poesía do concello de Vilamartín no 1999, por *Pregón para a festa do meu pobo*.

## Véxase tamén 
### Ligazóns externas 
* Vídeos do autor na Sección de Literatura Tradicional da AELG
Eduardo Santiago

**Eduardo Santiago Soto**, nado no Casal (Salcedo, Pontevedra) en 1964, é un escritor galego.

## Traxectoria 
É Diplomado de Ensino Xeral Básico pola Escola de Maxisterio de Pontevedra. Traballa na administración periférica do Estado español desde 1990.

Interesado pola ficción científica, obtivo en 1982 o segundo premio nun concurso convocado pola ONU para a Segunda Conferencia das Nacións Unidas sobre a exploración e utilización do espazo extraterrestre con fins pacíficos.

## Obras 
### Narrativa en galego 
Infanto-xuvenil
* *2044* (2011). Galaxia. Novela de ficción científica.
* *A teoría do tempo imaxinario* (2013). Urco editora. Novela de ficción científica, escrita en feminino xenérico e na que salienta o papel fundamental da muller como motor do cambio político e social.
* *O gran reino* (2014). Edicións Xerais. 328 páxs. ISBN  978-84-9914-738-3. ePub: ISBN 978-84-9914-741-3. Aborda a problemática da anorexia adolescente mesturando fantasía e realidade.
* *O mundo máxico de Lía* (2020). Xerais. 128 páxs. Ilustracións de Marcos Calo. ISBN 978-84-9121-694-0. ePub: ISBN 978-84-9121-712-1. Dirixida ao público infantil.
* *A miña amiga invisible* (2023). Vigo: Xerais. Con ilustracións de María Brenn. 144 páxs. ISBN 978-84-1110-408-1. 
* *A nena do pixama estrelado* (2025). Vigo: Xerais. 88 páxs. ISBN 978-84-1110-644-3. ePub: ISBN 978-84-1110-639-9. Ilustracións de Eli García.

### Narrativa en castelán 
* *El club de los amantes arrepentidos* (2018). Autoedición, Caligrama Editorial. 218 páxs. ISBN 9788417717223.
* *2M84* (2019)*.* Autoedición, Caligrama Editorial. 234 páxs. ISBN 9788417887124.

## Recoñecemento 
*2014: Premio Jules Verne pola novela *O Gran Reino*.

## Véxase tamén 
### Ligazóns externas 
*Páxina web do autor

## Notas
MIMOSA (satélite)

**MIMOSA** (acrónimo de *Micro Measurements Of Satellite Acceleration*) foi un satélite artificial da Academia de Ciencias da República Checa lanzado o 30 de xuño de 2003 mediante un foguete Rokot desde o cosmódromo de Plesetsk.

## Características 
A misión de MIMOSA foi medir a densidade das capas superiores da atmosfera. Para iso levaba un acelerómetro compensado electrostáticamente e de seis graos de liberdade co que tomar datos sobre a forza coa que a atmosfera a altitudes orbitais freaba o satélite. O instrumento era suficientemente sensible como para detectar aceleracións de tan só 10−11 m/s².

MIMOSA tiña forma de poliedro de 28 caras e un tamaño aproximado de 560 x 560 x 570&nbsp;mm. Reentrou na atmosfera o 11 de decembro de 2011.

## Notas 
## Véxase tamén 
### Ligazóns externas 
* Páxina de MIMOSA na Academia de Ciencias da República Checa
Austur-Húnavatnssýsla

**Austur-Húnavatnssýsla** é un dos vinte e tres condados de Islandia. Atópase no norte do país, na rexión e Norðurland Vestra, entre os condados de Vestur-Húnavatnssýsla e Skagafjarðarsýsla. A súa principal poboación é Blönduós.

## Xeografía 
Este condado está situado na zona boreal de Islandia. O seu clíma é frío, ao igual que o resto do país, e a súa altitude media é de 122 metros.

## Demografía 
Austur-Húnavatnssýsla conta cun total de 1.937 persoas para unha superficie de 4.920 quilómetros cadrados, polo que a súa densidade de poboación e de 0,39 habitantes por quilómetro cadrado.

### Municipios 
Austur-Húnavatnssýsla comprende os seguintes municipios:

* Blönduós
* Húnavatnshreppur
* Skagabyggð
* Skagaströnd

### Localidades 
Austur-Húnavatnssýsla comprende as seguintes comunidades:
Minority Report

***Minority Report*** é un filme estadounidense dirixido por Steven Spielberg que se estreou no 2002. Baséase na historia *The Minority Report* de Philip K. Dick.

## Sinopse 
No ano 2054, a policía emprega a tecnoloxía psíquica para arrestar e enxuizar ós asasinos antes de que cometan un crime. O futuro pódese predicir e os culpables son detidos pola unidade de elite Precrime antes de que poidan delinquir. As probas baséanse nos "precogs", tres seres psíquicos cuxas visións sobre os asasinatos nunca fallaron.

## Personaxes 
* Tom Cruise como Capitán John Anderton
* Max von Sydow como Director Lamar Burgess
* Colin Farrell como Danny Witwer
* Samantha Morton como Agatha
* Steve Harris como Jad
* Neal McDonough como Gordon Fletcher
* Patrick Kilpatrick como Knott
* Jessica Capshaw como Evanna
* Lois Smith como Dr. Iris Hineman
* Kathryn Morris como Lara
* Peter Stormare como Eddie Solomon
* Mike Binder como Leo Crow
* Tim Blake Nelson como Gideon
* Joel Gretsch como Donald Dublin

## Galardóns e nomeamentos 
* 2002: Nomeado ó Oscar: Mellores efectos sonoros.
* 2002: Nomeado Premios BAFTA: Mellores efectos visuais.
* 2002: Nomeado ó Cesar: Mellor filme estranxeiro.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Vestur-Húnavatnssýsla

**Vestur-Húnavatnssýsla** é un dos vinte e tres condados de Islandia. Está composto por un só municipio, o de Húnaþing vestra. Hvammstangi é a localidade máis poboada do condado, contando con 658 habitantes.

## Xeografía 
Vestur-Húnavatnssýsla está situado no noroeste de Islandia, na rexión de Norðurland Vestra, entre os condados de Strandasýsla e Austur-Húnavatnssýsla. A súa altitude media é de aproximadamente 100 msnm. A súa superficie abrangue 2.663 quilómetros cadrados de territorio.

## Demografía 
A superficie do condado abrangue un territorio de 2.663 quilómetros cadrados de extensión, nos que viven un total de 1.122 habitantes, tendo polo tanto unha densidade de poboación de 0,44 habitantes por quilómetro cadrado

### Municipios 
Vestur-Húnavatnssýsla comprende un único municipio:

* Húnaþing vestra

### Localidades 
Vestur-Húnavatnssýsla comprende as seguintes localidades:
Praia de La Barceloneta

250px|miniatura|A Praia de La Barceloneta en tempada alta.
**La Barceloneta** é a máis antiga e famosa das praias da cidade de Barcelona. Atópase no barrio de La Barceloneta, no distrito de Ciutat Vella.

Foi remodelada xusto antes dos Xogos Olímpicos de 1992. Xunto coa praia de Sant Sebastià, coa que limita polo sur, é unha das máis antigas e de maior tradición da cidade e tamén unha das preferidas polos usuarios estranxeiros.

Dispón de equipamentos de lecer como áreas de volei, pas, área de xogos etc. Dispón de área nudista e conta con dúas paradas de metro bastante próximas, as estacións de Barceloneta e Ciutadella-Vila Olímpica.

## Galería de imaxes 

Ficheiro:050529 Barcelona 053.jpg
Ficheiro:050529 Barcelona 056.jpg
Ficheiro:050529 Barcelona 061.jpg

miniatura|esquerda|650px|Praias de Barcelona, a Barceloneta obsérvase á esquerda.

## Véxase tamén 
### Ligazóns externas
Strandasýsla

**Strandasýsla** é un dos vinte e tres condados de Islandia. Atópase no noroeste do país. A súa localidade máis importante é Hólmavík, que conta cunha poboación de 385 habitantes.

## Xeografía 
Este condado está situado no noroeste de Islandia, na rexión de Vestfirðir, limitando cos condados de Vestur-Húnavatnssýsla ao leste, Norður-Ísafjarðarsýsla ao noroeste, Austur-Barðastrandarsýsla ao oeste, Dalasýsla ao suroeste, e Mýrasýsla ao sur. Ten unha extensión total de 3.504 quilómetros cadrados de superficie. O seu clima é frío, ao igual que o resto do país. O fuso horario empregado é Atlantic/Reykjavík, o mesmo que é empregado no resto de Islandia.

## Demografía 
A superficie do condado abrangue 3.504 quilómetros cadrados, nos que viven un total de 747 habitantes, o que supón unha densidade de poboación de 0,18 habitantes por quilómetro cadrado.

### Municipios 
Strandasýsla comprende os seguintes municipios:

* Bæjarhreppur 
* Strandabyggð 
* Kaldrananeshreppur 
* Árneshreppur

### Localidades 
Strandasýsla comprende as seguintes localidades:
Praia de Sant Sebastià

A **Praia de Sant Sebastià** é unha praia do barrio de La Barceloneta (Ciutat Vella) de Barcelona. É a praia situada máis a poñente e xuntamente coa praia da Barceloneta é a máis antiga e de maior tradición. É unha das praias máis grandes de Barcelona cunha lonxitude aproximada de 1.100 metros.

É unha das praias máis frecuentadas e conta cunha parada de metro bastante próxima, a estación de Barceloneta.

miniatura|500px|centre|As Praias de Barcelona, coa de Sant Sebastià á esquerda.

## Véxase tamén
Praia de La Nova Icària

**La Nova Icària** é unha praia situada no distrito de Sant Martí da cidade de Barcelona (España). Ten unha lonxitude de 400 metros e está situada no centro do litoral de Barcelona. Xuntamente coa do Bogatell, é unha das máis tranquilas.
Ademais, é unha das praias con máis equipamentos de Barcelona e dispón de bastantes equipamentos para o lecer.

miniatura|500px|centre|Praias de Barcelona

## Véxase tamén
Praia de El Bogatell

**El Bogatell** é unha praia do distrito de Sant Martí da cidade de Barcelona (España). Ten unha lonxitude de 600 metros e é unha das praias que adquiriu calidade ao recuperar a fachada marítima de Barcelona.

Pódese chegar facilmente en bicicleta, xa que conta cun carril bicil. Como equipamentos de lecer, hai unha mesa de ping-pong preto do espigón de El Bogatell.

miniatura|500px|centre|Praias de Barcelona

## Véxase tamén
Praia de La Mar Bella

**La Mar Bella** é unha praia situada en Barcelona (España) no distrito de Sant Martí. Ten uns 500 metros de lonxitude e atópase no levante do litoral barcelonés. Foi creada por mor da remodelación urbanística que se levou a cabo para os Xogos Olímpicos de 1992.
Esta praia dispón dun espazo dedicado a praia nudista. Igualmente, dispón dun espazo de bar-discoteca nocturna durante o período estival orientada ao público homosexual, onde as noites de verán se celebran varias festas. Durante o día, este bar fai a función que especifica. A parte frontal do bar está orientada ao bañista gay.

miniatura|500px|centre|Praias de Barcelona

## Véxase tamén
Norður-Ísafjarðarsýsla

**Norður-Ísafjarðarsýsla** é un dos vinte e tres condados de Islandia. Está situado no nortoeste del país, na súa península máis grande.

## Xeografía 
Este condado está localizado na península máis nórdica do país, limitando polo leste co condado de Strandasýsla, polo sur co de Austur-Barðastrandarsýsla, e ao oeste co condado de Vestur-Ísafjarðarsýsla e a cidade independente de Ísafjörður. conta cunha extensión de 1.958 quilómetros cadrados de superficie. O seu clima é frío, como en case toda Islandia. O fuso horario empregado é o Atlantic/Reykjavik, que é empregado no resto do país.

## Demografía 
Norður-Ísafjarðarsýsla ten unha poboación de 2.679 habitantes, que están repartidos nunha extensión de 1.958 quilómetros cadrados, tendo polo tanto unha densidade de poboación de 1,36 habitantes por quilómetro cadrado.

### Localidades 
Norður-Ísafjarðarsýsla comprende as seguintes localidades:
Praia de La Nova Mar Bella

**La Nova Mar Bella** é unha praia situada na cidade de Barcelona (España), no distrito de Sant Martí. Ten unha lonxitude aproximada de 500 metros e, xunto coa praia de La Mar Bella, creouse ao recuperar a fachada litoral de Barcelona con motivo dos Xogos Olímpicos de 1992.

Está considerada coma unha praia relativamente tranquila dada a súa menor afluencia que a praia da Barceloneta.

miniatura|500px|esquerda|Praias de Barcelona

## Véxase tamén
Praia de Llevant, Barcelona

A **praia de Llevant** é a praia creada máis recente da cidade de Barcelona (España). Está situada xunto á Nova Mar Bella e cunha lonxitude de 380 metros existe desde o verán do ano 2006. Creouse a partir da retirada do crebaondas de Prim e a construción da plataforma do que será o Zoo mariño.

miniatura|500px|centre|Praias de Barcelona

## Véxase tamén
Rangárvallasýsla

**Rangárvallasýsla** é un dos vinte e tres condados islandeses. Atópase ao sur de Islandia, en Suðurland. As súas principais poboacións son Hvolsvöllur e Stórófshvoll, ámbalas dúas cunha poboación de 187 habitantes.

## Xeografía 
O condado de Rangárvallasýsla está situado ao sur da illa, lindando cos condados de Vestur-Skaftafellssýsla ao leste, Árnessýsla ao oeste, e con Norður-Þingeyjarsýsla e Eyjafjarðarsýsla ao norte. Abrangue unha extensión de 7.265 quilómetros cadrados. A altitude media do territorio é de 170 msnm. Posúe un clima frío, ao igual que o resto do país.

## Demografía 
Os 7.971 quilómetros cadrados de territorio de Rangárvallasýsla están habitados por un total de 3.378 habitantes, polo que ten unha densidade de poboación de 0,42 habitantes por quilómetro cadrado.

### Municipios 
Rangárvallasýsla comprende os seguintes municipios:

* Ásahreppur
* Rangárþing eystra
* Rangárþing ytra

### Localidades 
Rangárvallasýsla comprende as seguentes localidades:
Exposición Internacional

[miniatura|[Exposición Internacional de Zaragoza de 2008|Expo 2008 Zaragoza, Zona de participantes internacionais oficiais.]]
Unha **exposición internacional** é un evento acreditado pola Oficina Internacional de Exposicións (BIE), de acordo coas definicións, obxectivos e regras que establece a Convención relativa ás Exposicións Internacionais.

## Definición e obxectivos 
De acordo co artigo 1º da *Convención relativa ás Exposicións Internacionais*:

# Unha exposición é unha manifestación que, independentemente da súa denominación, ten como fin principal o ensino ao público, facendo o inventario dos medios de que dispón o home para satisfacer as necesidades dunha civilización e facendo destacar, nun ou máis campos da actividade humana, os adiantos realizados ou as perspectivas futuras. 
# A exposición é internacional cando participen nela máis dun país. 
# Os participantes dunha exposición internacional son, por unha banda, os expositores dos países oficialmente representados agrupados en seccións nacionais, pola outra, os Organismos Internacionais ou ben os expositores nacionais de países non representados oficialmente e, para rematar, os autorizados segundo os regulamentos da exposición, para levar a cabo outra actividade, especialmente os concesionarios.

## Exposicións en España 
*Exposición Internacional de Barcelona de 1929
*Exposición Internacional de Zaragoza de 2008

## Notas 
## Véxase tamén 
*Exposición Universal
Exposición Internacional de Barcelona de 1929

[miniatura|300px|Vista do [Museo Nacional de Arte de Cataluña|Palacio Nacional cos proxectores ao fondo.]]
A **Exposición Internacional de Barcelona** tivo lugar do 20 de maio de 1929 ao 15 de xaneiro de 1930 en Barcelona (España). Celebrada na montaña de Montjuïc, desenvolveuse nunha superficie de 118 hectáreas, e tivo un custo de 130 millóns de pesetas. Entre a vintena europea de nacións que oficialmente participaron estaban países como Alemaña, Bélxica, Dinamarca, Francia, Hungría, Italia, Noruega, Romanía ou Suíza. Tamén participaron expositores privados xaponeses e estadounidenses.

En Barcelona gardábase un grato recordo da Exposición Universal de 1888, que supuxo un grande avance para a cidade no terreo económico e tecnolóxico, así como a remodelación do Parque da Ciutadella. Por iso proxectouse esta nova exposición para dar a coñecer os novos adiantos tecnolóxicos e proxectar a imaxe da industria catalá no exterior. De novo, a exposición orixinou unha remodelación dunha parte da cidade, neste caso a montaña de Montjuïc, así como as súas zonas lindeiras, especialmente a Plaça d'Espanya.

A Exposición supuxo un gran desenvolvemento urbanístico para Barcelona, así como un banco de probas para os novos estilos arquitectónicos xestados a principios do século XX: a nivel local, representou a consolidación do novecentismo, estilo de corte clásico que substituíu o modernismo preponderante en Cataluña durante a transición de século; ademais, supuxo a introdución en España das correntes de vangarda internacionais, especialmente o racionalismo, a través do Pavillón de Alemaña de Ludwig Mies van der Rohe. A Exposición deixou numerosos edificios e instalacións algúns dos cales convertéronse en emblemas da cidade, como o Palacio Nacional, a Fonte Máxica, o Teatre Grec, o Poble Espanyol e o Estadio Olímpico.

## Panorámica 
## Notas 
## Véxase tamén 
### Outros artigos 
* Exposición Universal de Barcelona de 1888
### Ligazóns externas 
* Sitio web da Oficina Internacional de Exposición  
* Guía didáctica da Exposición 
* A Exposición Internacional de 1929
Exposición Internacional de Zaragoza de 2008

miniatura|250px|Exposición Internacional de Zaragoza.
A **Exposición Internacional de Zaragoza** foi unha exposición internacional recoñecida que se celebrou en Zaragoza (España) desde o 14 de xuño ao 14 de setembro de 2008 e cuxo eixo temático foi «Auga e desenvolvemento sostible». A localización do recinto da Exposición formou parte da mesma: na ribeira do meandro de Ranillas, unha curva que o río Ebro fai ao seu paso pola cidade.

A Expo 2008 foi regulada pola Oficina Internacional de Exposicións (organización responsable de asignar as Exposicións). Zaragoza impúxose a outras cidades candidatas para ser sede dunha Exposición Internacional en 2008, como Tesalónica (Grecia) e Trieste (Italia), o 16 de decembro de 2004.

Zaragoza tamén conmemorou en 2008 o bicentenario dos Sitios de Zaragoza da Guerra da Independencia contra a invasión napoleónica (1808) e o centenario da Exposición Hispano-Francesa de 1908 que supuxo un salto cualitativo de modernidade na cidade.

A mascota da Expo 2008 foi unha pinga de auga. A mascota chámase Fluvi, acrónimo de *flumen vitae* (en latín, "río da vida").

## Véxase tamén 
### Ligazóns externas 
* Sitio web oficial 
* Sitio web oficial do parque empresarial post-Expo  
* Blog oficial de Expo Zaragoza 2008
Magsat

**Magsat**, tamén coñecido como **Explorer 61**, foi un satélite artificial da NASA lanzado o 30 de outubro de 1979 mediante un foguete Scout desde a base Vandenberg da Forza Aérea.

## Características 
A misión de Magsat consistiu en medir os campo magnético da Terra a baixa altura e en gran detalle co obxectivo de mellorar e actualizar as cartas magnéticas a nivel mundial e rexional e facer unha recompilación das zonas da codia terrestre con anomalías magnéticas.

O satélite estaba composto de dúas partes: o módulo instrumental (cos instrumentos de medición e o sistema de despregue dos mesmos) e o módulo base (cos sistemas de comunicación, enerxía e propulsión). O instrumento principal, un magnetómetro, foi despregado a unha distancia de 6 metros da nave para facer as medicións.

Magsat foi inxectado nunha órbita inicial de 550&nbsp;km de apoxeo, 348&nbsp;km de perixeo, 93,6 graos de inclinación orbital e un período orbital de 93,6 minutos. Reentrou na atmosfera o 11 de xuño de 1980.

## Notas 
## Véxase tamén 
### Ligazóns externas 
* NASA AND USGS MAGNETIC DATABASE "ROCKS" THE WORLD
RADOSE

**RADOSE** foi un satélite artificial dos Estados Unidos lanzado o 15 de xuño de 1963 mediante un foguete Thor desde a base Vandenberg da Forza Aérea xunto con outros satélites.

## Características 
A misión de RADOSE foi realizar medidas da radiación no espazo cun dosímetro. Foi inxectado nunha órbita inicial de 885,7&nbsp;km de apoxeo, 176,1&nbsp;km de perixeo, unha inclinación orbital de 69,87 graos e un período orbital de 95,16 minutos. Reentrou na atmosfera o 30 de xuño de 1963, tras 45 días en órbita.

## Notas
ROSAT

**ROSAT** (acrónimo do alemán *Roentgen Satellit*) foi un observatorio espacial construído en colaboración de Alemaña, os Estados Unidos e o Reino Unido, lanzado o 1 de xuño de 1990 mediante un foguete Delta II 6920-8 desde Cabo Cañaveral.

## Características 
ROSAT adicouse á observación astronómica no rango de lonxitudes de onda dos raios X. Estaba estabilizado nos tres eixos e tiña unha precisión no apuntado de 1 minuto de arco, cunha estabilidade de 5 segundos de arco por segundo ou mellor. A orientación acadábase mediante dous sensores estelares CCD.

A duración inicial da misión era de 18 meses, pero prolongouse varias veces. ROSAT finalmente reentrou na atmosfera o 23 de outubro de 2011.
 

## Instrumentos 
* X-ray Telescope (XRT): o telescopio de raios X en si, un telescopio de incidencia rasante composto por catro telescopios tipo Wolter anidados cunha apertura de 84&nbsp;cm e 240&nbsp;cm de lonxitude focal, cunha resolución de 5 segundos de arco a enerxías medias. Traballaba no rango de enerxías entre 0,1 e 2 keV e alimentaba a tres instrumentos situados no plano focal: dous contadores proporcionais de orixe alemá e unha cámara de alta resolución proporcionada polos Estados Unidos.
* Telescopio para o ultravioleta extremo: telescopio proporcionado polo Reino Unido coaliñado co XRT e que traballaba no rango de enerxías entre 0,042 e 0,21 keV.

## Notas 
## Véxase tamén 
### Ligazóns externas 
* Páxina de ROSAT en DLR